સવારે પાંચ વાગ્યાએ પથારી છોડી દેતા જગદીશભાઈને સાયકલીંગનો શોખ છે. સાહસ અને રોમાંચક સાયકલને સુરતમાં જ કેવી રીતે અલગ અલગ રસ્તાઓ પર ચલાવી શકાય તે જગદીશભાઈએ શરૂ કર્યું. લાઈફ સાયકલીંગ ગૃપ દ્વારા 100 દિવસની સાયકલીંગ ચેલેન્જ શરૂ કરી અને એમાં જ તેમના મોટા દીકરા યુગે સૌથી નાની 13 વર્ષની વયે મનાલીથી લદ્દાખની 515 કિલોમીટરની સાયકલીંગ કરી રેકોર્ડ સર્જ્યો હતો. તો અજીતાબહેને પુત્ર અને પતિમાંથી પ્રેરણા લઈને સ્પિટીવેલી પાર કરી જે ભારતની પ્રથમ મહિલા બન્યાનું રેકોર્ડબુકમાં અંકિત થયું છે.